
2 PIRKIMO OBJEKTO DALIES
VAROMI AUTOBUSAI (2 VNT.) 
TECHNINĖ SPECIFIKACIJA

	Eil. Nr.
	Parametrai
	Perkamų autobusų techniniai reikalavimai ir jų reikšmės
	Tikslūs siūlomos prekės duomenys*

	1. 
	Transporto priemonė / autobusas
	1.1.  Žemagrindis vienaaukštis, elektra varomas, keleivinis autobusas (toliau – transporto priemonė / autobusas / prekė). 
1.2.  Žemagrindė zona turi būti be laiptų; transporto priemonė žemagrindė vienaukštė;
1.3.  Nauja (neeksploatuota).
1.4.  Naudojama pavaros energijos rūšis – elektra.
1.5.  Pritaikyta darbui temperatūrų diapazone nuo -30°C iki +45°C.
1.6.  Sertifikuota pagal 2018 m. gegužės 30 d. Europos Parlamento ir Tarybos reglamento (ES) 2018/858 dėl motorinių transporto priemonių ir jų priekabų bei tokioms transporto priemonėms skirtų sistemų, komponentų ir atskirų techninių mazgų patvirtinimo ir rinkos priežiūros, kuriuo iš dalies keičiami reglamentai (EB) Nr. 715/2007 ir (EB) Nr. 595/2009 bei panaikinama Direktyva 2007/46/EB, reikalavimus ir pateikiant prekes turėti patvirtinimo institucijos išduotą galiojantį transporto priemonės ES tipo atitikties liudijimą;
1.7. Transporto priemonės kėbulo kodas registracijos liudijime CE žemagrindė vienaaukštė transporto priemonė (vadovaujantis 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės Nr. 10-001-06-01-01 „Skatinti alternatyviųjų degalų naudojimą transporto sektoriuje“ aprašo 5 priedo Specialieji finansavimo reikalavimai 2.24.3. p.);
1.8. Transporto priemonė turi atitikti I arba II klasių keleivinėms transporto priemonėms keliamus reikalavimus, nustatytus Jungtinių Tautų Europos Ekonomikos Komisijos (JT EEK) taisyklėje  Nr. 107 „Vienodos nuostatos dėl M2 arba M3 kategorijos transporto priemonių patvirtinimo, atsižvelgiant į jų bendrąją konstrukciją“
(negali būti įsigyjamos III klasės transporto priemonės). Bus tikrinamas atitinkamas įrašas ES tipo atitikties liudijime prekių pridavimo metu.
	

	2. 
	Perkamas kiekis, vnt.
	2.1.  Perkami 2 vnt. 
	

	3. 
	Transporto priemonės turi atitikti šių teisės  aktų reikalavimams
	3.1. Leidimų vežti keleivius reguliaraus susisiekimo kelių transporto maršrutais išdavimo taisyklėse, patvirtintose Lietuvos Respublikos susisiekimo ministro 2006 m. vasario 14 d. įsakymu Nr. 3-62 „Dėl Leidimų vežti keleivius reguliaraus susisiekimo kelių transporto maršrutais išdavimo taisyklių patvirtinimo“ III skyriuje nustatytus reikalavimus.
3.2. Keleivių ir bagažo vežimo kelių transportu taisyklėse, patvirtintose Lietuvos Respublikos susisiekimo ministro 2011 m. balandžio 13 d. įsakymu Nr. 3-223 „Dėl Keleivių ir bagažo vežimo kelių transportu taisyklių patvirtinimo“, V skyriuje nustatytus reikalavimus.
3.3. Turi būti įrengtos keleivių informavimo priemonės (vaizdinės ir garsinės), atitinkančios reikalavimus, nustatytus Keleivinio kelių transporto priemonių apipavidalinimo tvarkos apraše, patvirtintame Lietuvos Respublikos susisiekimo ministro 1998 m. vasario 12 d. įsakymu Nr. 55 „Dėl Keleivinio kelių transporto priemonių apipavidalinimo tvarkos aprašo patvirtinimo“.
3.4. Viešojo transporto priemonių pritaikymo neįgaliesiems ir riboto judumo asmenims reikalavimų aprašo patvirtinto Lietuvos Respublikos aplinkos ministro 2022 m. rugsėjo 19 d. įsakymu Nr. 3-439 „Dėl Viešojo transporto priemonių pritaikymo neįgaliesiems ir riboto judumo asmenims reikalavimų aprašo patvirtinimo“ nustatytiems reikalavimams.
3.5. Aplinkosauginiai reikalavimai: Autobusai privalo atitikti LR Alternatyviųjų degalų įstatymo 2 straipsnio 36 dalyje nustatytus reikalavimus: „Visai netarši sunkioji transporto priemonė – netarši M3 <...> kategorijos transporto priemonė be vidaus degimo variklio arba su vidaus degimo varikliu, naudojančiu alternatyviuosius degalus ir išmetančiu anglies dioksido (CO2) mažiau kaip 1 g/km arba mažiau kaip 1 g/kWh.“. Atitiktis bus tikrinama prekių pristatymo metu.
	

	4. 
	Išmatavimai
	4.1. Ilgis ne mažiau kaip 8000 mm ir ne daugiau kaip 9500 mm.
4.2. Plotis – nuo 2300 mm iki 2600 mm (neįskaitant išorinių veidrodžių gabarito, matavimai atliekami pagal Europos Sąjungos komisijos reglamentą 1230/2012)
4.3. Aukštis – ne daugiau kaip 3600 mm (matavimai atliekami pagal Europos Sąjungos komisijos reglamentą 1230/2012 )
	

	5. 
	Grindų aukštis
	5.1 Žemagrindis (žemagrindė zona tarp ašių), keleivių durų įlipimas/išlipimas belaiptis.
	

	6. 
	Grindys
	6.1. Grindys padengtos viešajam transportui skirta neslidžia, lengvai valoma danga, atsparia dilimui ir cheminėms priemonėms. Atsparumas slydimui  matuojamas pagal ISO 16165 Priedą B ne mažiau kaip R9 arba lygiaverčio standarto atitikmuo. Atsparumas dilimui pagal ISO 13845 priedas D ≤ 10% / 40000 ciklų arba lygiaverčio standarto atitikmuo. Cheminis atsparumas pagal ISO 26987 mažiausiai „geras“ arba lygiaverčio standarto atitikmuo.
Dangos kraštai pakeliami ir tvirtinami prie vidaus sienų arba sandarumo užtikrinimui naudojamos spec. hermetizavimo medžiagos. Keleivių įlaipinimo/išlaipinimo pakopos ir grindų briaunos turi būti pažymėtos ryškiu kontrastiniu žymėjimu.
	

	7. 
	Keleivių skaičius
	7.1. Turi būti įrengta ne mažiau kaip stacionarių 21 sėdimųjų vietų keleiviams vežti. Papildomai turi būti žemagrindėje zonoje įrengta 1 (viena) vieta neįgaliesiems / specialiųjų poreikių turintiems žmonėms su vežimėliu arba vaikiškam vežimėliui (su tvirtinimo diržais, bėgeliais ar kita vežimėlio tvirtinimo įranga). Neįgaliajam vežimėliui skirtame plote turi būti nuo 2 iki 3 vnt. atlenkiamų sėdynių keleiviams
7.2. Bendras įrengtų sėdimųjų ir stovimųjų vietų skaičius turi būti ne mažiau kaip 34 (neįskaitant vairuotojo). 
7.3. Žemagrindė transporto priemonė turi turėti  ne mažiau kaip 35 proc. ploto skirto keleiviams stovėti; šis plotas turi būti tarp ašių, be laiptų ir iš jo galima prieiti bent prie vienų tarnybinių durų.

	

	8. 
	Keleivių įlaipinimo / išlaipinimo durys
	8.1. Įrengtos dvejos durys dešinėje transporto priemonės pusėje.
8.2. Su apsauga nuo keleivių prispaudimo (uždarymo metu tarp durų atsiradus kliūčiai – durys privalo atsidaryti).
8.3. Su avariniais durų atidarymais išorėje.
8.4. Durų rakinimo galimybė transporto priemonės parkavimo metu.
8.5. Durų valdymo mygtukai sumontuoti vairuotojo darbo vietoje, užtikrinantys durų atidarymą / uždarymą atskiru mygtuku. Įlipimo/išlipimo duris turi būti galima valdyti vairuotojui sėdint savo sėdynėje.
8.6. Įrengtas išorinis keleivių įlipimo/išlipimo apšvietimas ir lydintys garsiniai signalai (prie durų keleivių salone, durims užsidarant/atsidarant).
8.7. Atidarius duris, privalo suveikti stabdžių sistema, užtikrinanti, kad atidarytomis durimis transporto priemonė negalėtų pajudėti. Judant transporto priemonei durų atidarymas blokuojamas automatiškai. 
	

	9. 
	Pritaikymas neįgaliesiems/ spec. poreikių turintiems žmonėms
	9.1. Rampa vežimėliui:
9.1.1. rampa neįgaliojo vežimėliui ir kt. turi būti įrengta tarp ašių;
9.2. Transporto priemonė ar jos dalis, kurioje neįgalieji / specialiųjų poreikių turintys žmonės su vežimėliu įlaipinami/išlaipinami, turi būti žemagrindė. Nužeminta grindų zona be papildomų laiptelių.
9.3. Neįgaliųjų su vežimėliais / specialiųjų poreikių turinčių žmonių įlaipinimas / įvažiavimas ir išlaipinimas/išvažiavimas turi būti numatytas per šonines duris su pritaikytais vairuotojo informavimo apie įlaipinimą/įvažiavimą ir išlaipinimą/išvažiavimą mygtukais su specialiu piktograminiu žymėjimu (transporto priemonėje prie durų išorėje, o viduje – prie neįgaliojo vietos). Aktyvavus vieną iš mygtukų, keleivis informuojamas spec. signalu.
9.4. Turi būti įrengti tvirtinimo diržai, bėgeliai arba kita vežimėlio tvirtinimo įranga neįgaliesiems / specialiųjų poreikių turintiems žmonėms su vežimėliu.
9.5. Turi turėti įrengtas pirmenybines sėdimas vietas (specialiąsias sėdynes – padidintas, atitinkamai paženklintas) ir kitą privalomą įrangą, atitinkančią JT EEK taisyklės Nr. 107 reikalavimus, riboto judumo keleiviams; šios sėdimos vietos privalo būti pasiekiamos iš nužemintos grindų zonos be papildomų laiptelių; atlenkiamos sėdynės nėra laikomos pirmenybinėmis sėdynėmis
	

	10. 
	Ašys
	10.1. Ne mažiau kaip 2 (dvi).
	

	11. 
	Variklis
	11.1. Pavaros energijos šaltinis – elektra.
11.2. Elektra transporto priemonei tiekiama iš įkraunamų traukos akumuliatorių.
11.3. Variklio galia –  ne mažiau 240 kW.
11.4. Elektros traukos variklis montuojamas atskirai, t.y. negali būti integruotas ašyje;
	

	12. 
	Akumuliatoriai


	12.1. Akumuliatoriaus(-ių) talpa – ne mažiau 210 kWh, užtikrinanti, kad E-SORT2 (arba lygiavertis) sąlygomis, autobusas nuvažiuos ne mažiau kaip 290 km vienu pakrovimu. Jei tiekėjas kartu su pasiūlymu teikia ne E-SORT2 sertifikatą, tiekėjas privalo kartu su pasiūlymu pagrįsti sertifikato lygiavertiškumą 
12.2. Regeneracija – stabdymo metu atsirandanti energija turi būti gražinama į akumuliatorius.
12.3. Krovimas – turi turėti galimybę pakrauti:
12.3.1.  lėtuoju būdu iki 22 kW (TYPE 2 jungties standartas) krovimo galios arba kartu su kiekviena transporto priemone pateikti stacionarią krovimo stotelę, tinkama pajungti prie standartinio trifazio įvado.
12.3.2.  greituoju būdu ne mažiau 80 kW bei ne daugiau nei 150 kW (CCS2 jungties standartas) krovimo galios (jei transporto priemonė gali būti kraunama didesne nei 150 kW krovimo galia, ji turi turėti galimybę būti kraunama ne mažiau 80 kW bei ne daugiau nei 150 kW krovimo galia).
Akumuliatoriaus krovimo jungties vieta – ne toliau kaip 2,5 m nuo transporto priemonės priekio ir (arba) galo. 
12.4.	Vidutinės elektros energijos sąnaudos. Energijos sąnaudos privalo būti pateiktos kWh /100 km;
	

	13. 
	Ratai / padangos
	13.1. Transporto priemonių padangos turi atitikti aukščiausios klasės padangoms taikomus išorinio riedėjimo triukšmo reikalavimus ir dviejų aukščiausių klasių padangoms taikomą riedėjimo varžos koeficientą (darantį įtaką energijos vartojimo efektyvumui), nustatytą 2020 m. gegužės 25 d. Europos Parlamento ir Tarybos reglamente (ES) 2020/740 dėl padangų ženklinimo pagal degalų naudojimo efektyvumą ir kitus parametrus, kuriuo iš dalies keičiamas Reglamentas (ES) 2017/1369 ir panaikinamas Reglamentas (EB) Nr. 1222/2009, kurį taip pat galima patikrinti Europos gaminių energijos vartojimo efektyvumo ženklinimo duomenų bazėje (EPREL) (vadovaujantis 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės Nr. 10-001-06-01-01 „Skatinti alternatyviųjų degalų naudojimą transporto sektoriuje“ aprašo 5 priedo Vertinimo reikalavimų aprašo 5 p.);
13.2. Atsarginis ratas – gali būti sumontuotas ant spec. laikiklio arba pateikiamas atskirai;
13.3. Ratų paveržimo raktai – 1 transporto priemonės gamintojo patvirtintas būtinų įrankių komplektas.
	

	14. 
	Stabdžiai
	14.1.  Abiejuose ašyse – diskinio tipo stabdžiai arba lygiaverčiai.

	

	15. 
	Greičio ribotuvas
	15.1.  Transporto priemonėje privalo būti greičio ribotuvas. Greitis apribotas ne daugiau kaip 100 km/h, bet ne mažiau kaip 80 km/h.
	

	16. 
	Vilkimo įtaisas
	16.1. Vilkimo įtaisai įmontuoti kėbulo apatinėje dalyje, transporto priemonės priekyje arba priekyje ir gale.
16.2. Vilkimo įtaiso kilpa gali būti nuimama, bet turi būti pateikta komplekte su kiekviena transporto priemone.
16.3. Vilkimo įtaisas arba kilpos tvirtinimo vieta turi būti uždengta gaubtu ar dangteliu.
16.4. Privalo būti įrengta oro pildymo jungtis.
	

	17. 
	Vairavimo sistema
	17.1 Vairas turi būti kairėje pusėje. Vairo padėtis – reguliuojama pagal gylį ir aukštį.
17.2 Sistema turi turėti vairo stiprintuvą.
	

	18. 
	Kėbulas
	18.1.  Transporto priemonės kėbulas arba karkasas turi būti pagamintas iš korozijai atsparių medžiagų arba medžiagos turi būti apdorotos antikorozine danga. Visos kėbulo detalės turi būti apsaugotos nuo korozijos. Antikorozinis padengimas turi užtikrinti kėbulo apsaugą visą numatytą garantinį laikotarpį.
	

	19. 
	Spalva 
	19.1. Pagrindinė išorinio kėbulo spalva – balta. 
Vienspalvis kėbulo dažymas.
	

	20. 
	Oro kondicionavimas, šildymas ir ventiliacija
	20.1. Turi būti įrengtos autobuso keleivių salono, vairuotojo darbo vietos oro kondicionavimo, vėdinimo ir šildymo sistemos pagal patvirtintus Lietuvos Respublikos susisiekimo ministro 2011 m. balandžio 13 d. įsakymu Nr. 3-223 „Dėl Keleivių ir bagaržo vimo kelių transportu taisyklių patvirtinimo“, nustatytus reikalavimus. 
20.2. Keleivių salone turi būti ne mažiau nei 2 langai su atidaromomis orlaidėmis.
20.3. Transporto priemonėje turi būti įrengta hibridinė šildymo sistema. Šildymas yra nuo šilumos siurblio (kompresoriaus) arba elektrinių šildytuvų, kurių bendra šiluminė galia ne mažiau kaip 12 kW ir dyzelinės krosnelės (webasto ar alternatyvaus šaltinio), kurios šiluminė galia nuo 12 kW, papildomai veikiančios pakankamam šilumos kiekiui autobuse palaikyti.
	

	21. 
	Langai
	21.1.  Keleivių įlipimo durų stiklai turi užimti ne mažiau 50 proc. durų ploto.
21.2.  Šoniniai keleivių salono stiklai turi būti dvigubi (išimtis gali būti taikoma orlaidėms). Stiklai turi būti tonuoti ir klijuoti prie kėbulo.
	

	22. 
	Vairuotojo darbo vieta 
	22.1. Pagrindiniai jungikliai, signalinės lemputės, pranešimai borto kompiuteryje, privalomi pagal JT EEK 121R reikalavimus, turi būti pažymėti atpažinimo ženklais (piktogramomis) ir/arba užrašais lietuvių ir/arba anglų kalba.
22.2. Matavimo prietaisų skalės turi būti metrinės matavimo sistemos.
22.3. Prietaisų skydelyje turi būti pateikiama informacija apie transporto priemonės sistemų techninę būklę.
22.4.  Pagrindiniame ar pagalbiniame prietaisų skydelyje turi būti rodomas faktinis traukos baterijų įkrovos lygis (procentais).
22.5. Vairuotojo sėdynė su amortizavimo sistema, reguliuojamo aukščio, su porankiu, reguliuojamas atlošo pasvyrimo kampas ir atstumas nuo vairo, privalo reguliuotis priklausomai nuo vairuotojo ūgio bei svorio). 
22.6. Vairuotojui įrengtas tritaškis saugos diržas.
22.7. Vairuotojo darbo vietoje įrengta apsauga nuo saulės spindulių (ant šoninio ir ant priekinio stiklo vairuotojo darbo zonoje).
22.8. vairuotojo darbo vietoje esant atidarytoms priekinėms durims. Kabinos konstrukcijoje turi būti numatyti elementai užtikrinantys galimybę vairuotojui komunikuoti su keleiviais. Bent 50% kabinos pertvaros ploto turi būti permatoma darbo vieta atskirta nuo keleivių salono pertvara, dengiančia vairuotojo darbo vietos nugarinę dalį  arba gali būti įrengta pilnai izoliuojanti vairuotojo darbo vietą kabina. 
22.9. Vairuotojo kabinos kairėje pusėje turi būti įrengtas atidaromas langas (orlaidė).
22.10. Vairuotojo darbo vietoje turi būti kablys ar stacionari pritvirtinta pakaba drabužiams pasikabinti.
22.11. Vairuotojo darbo vietoje turi būti garso grotuvas (radio, media garso šaltiniui) su garsiakalbiu darbo vietoje 
22.12. Laikrodis.
22.13. Skaitmeninis tachografas su galiojančia patikra. 
22.14. Turi būti sumontuotas antialkoholinis variklio (autobuso judėjimą blokuojantis) užraktas (alkoholio matuoklis, sujungtas su variklio paleidimo mechanizmu ir galintis užblokuoti variklio paleidimą, jeigu į jį įpučiamame / iškvepiamame ore alkoholio koncentracija viršija numatytąją).
	

	23. 
	Keleivių sėdynės
	23.1. Keleivių sėdynės turi vienvietes (individualias) sėdimąsias dalis. 
23.2.  Ne mažiau nei dvi, bet ne daugiau nei trys atlenkiamos vienvietės sėdynės su bent dvitaškiais saugos diržais, sumontuotos keleivių skyriuje prie neįgaliojo vietos. 
23.3. Privalo būti įrengta vieta neįgaliųjų keleivių vežimėliui, įskaitant atramą (nugarėlę). Prie šios vietos įrengtas „STOP“ mygtukas (su šviesos indikacija) ir galimybė prisegti neįgaliųjų keleivių vežimėlį.
23.4. Stacionarios keleivių sėdynės turi būti su dvitaškiais arba tritaškiais saugos diržais.
	

	24. 
	Apsaugos įranga 
	24.1. Mažiausiai 2 vnt. ne mažiau 6 kg ugnies gesintuvai.
24.2. Raudonai atspindintis avarinis trikampis ženklas.
24.3. Mažiausiai viena ratų atspara.
24.4. Mažiausiai du kelių motorinės transporto priemonių pirmosios pagalbos rinkiniai.
24.5. Avariniai išėjimai pažymėti užrašu „Avarinis išėjimas“. 
	

	25. 
	Vidaus apšvietimas / išorinis apšvietimas, žibintai
	25.1. Galimybė naudoti dalinį arba pilną keleivių salono apšvietimą.
25.2. Atskiras apšvietimas vairuotojo zonai.
25.3. Keleivių salono šviestuvai turi būti išdėstyti taip, kad užtikrintų salono ir durų apšvietimą.
25.4. Įlipimo / išlipimo vietų apšvietimo šviestuvai prie kiekvienų keleivių durų. Šviestuvai automatiškai įsijungia transporto priemonei sustojus ir atidarius duris, išsijungia jas uždarius. Apšvietimo šviestuvai turi apšviesti įlipimo / išlipimo vietą transporto priemonės viduje ir išorėje.
25.5. Keleivių salono apšvietimui naudojamas LED technologijų – dviejų režimų įjungimas.
25.6. Priekinių žibintų ilgosios ir trumposios šviesos turi būti LED (arba lygiavertės) technologijos. Halogeninės, kaitriosios lemputės nebus laikomos lygiaverte technologija. 
	

	26. 
	Galinio ir išorinio matymo veidrodžiai 
	26.1. Viduje sumontuotas galinio matymo veidrodis (-džiai) - turi būti įrengti veidrodžiai, leidžiantys vairuotojui matyti įlipimo aikštelę prie durų (veidrodis skirtas tiems atvejams, jei kamera stebinti įlipimo aikštelę prie durų neveikia).
26.2. Išorėje turi būti įrengti veidrodžiai, leidžiantys vairuotojui apžvelgti kairę ir dešinę autobuso puses. Išoriniai veidrodžiai turi būti elektra šildomi ir reguliuojami iš vairuotojo kabinos.
	

	27. 
	Keleivių ir kelio stebėjimo sistema.
	27.1. Turi būti įrengta vaizdo stebėjimo sistema, leidžianti stebėti visą autobuso saloną, numatytą kasos aparato laikiklį ir kelią priekyje su tiesiogine vaizdo transliacija į ekraną, įrengtą vairuotojo darbo vietoje.
27.2. Vaizdo kameros (ne mažiau 4) su ne mažiau kaip 4 megapikselių maksimalios vaizdo raiškos sensoriumi.
27.3. Vaizdo įrašymo įrenginys skirtas naudoti transporto priemonėse su ne mažiau kaip 96 valandų vaizdo įrašymo atmintimi.
27.4. Turi būti galimybė peržiūrėti/išeksportuoti peržiūrai vaizdo įrašą su šiomis vaizdo peržiūros programomis: Windows media player arba VLC media player, arba lygiavertėmis  nereikalaujant atsisiųsti papildomų kodekų).
27.5. Turi būti numatytas automatinis įrašymo pradėjimas, aktyvavus transporto priemonės variklį.
27.6. Atbulinės eigos vaizdo kamera, padedanti autobuso vairuotojui manevravimo metu.
	

	28. 
	Elektros sistema
	28.1. Darbinė įtampa papildomai įrangai pajungti 12V DC.
28.2. Vairuotojo darbo vietoje turi būti įrengtas 12V lizdas.
28.3. Nemažiau kaip 2 USB (mažiausiai 2A) lizdai papildomos įrangos pajungimui vairuotojo darbo vietoje.
28.4. Įrengti jungikliai, skirti akumuliatorių baterijos išjungimui.
28.5.  Garsiniai atbulinės eigos ir durų atidarymo/uždarymo signalai.
	

	29. 
	Keleivių informavimo, sistemos įranga 
	Transporto priemonėse turi būti sumontuota ši įranga:
29.1. Autobuso informacinės LED švieslentės. Švieslentės valdomos valdiklio, įrengto vairuotojo darbo vietoje. 
29.1.1. Priekinė švieslentė:
•	montuojama viduje, priešais priekinį stiklą viršuje, atskirta nuo vairuotojo kabinos
•	rodomas maršruto numeris ir maršruto kryptis.
• švieslentės matmenys (P x A) – ne mažiau kaip: 1500 x 250 mm. Matmenys parenkami pagal maksimaliai leidžiamus autobuso konstrukcijos parametrus.  
29.1.2. Šoninė švieslentė:
•	montuojama transporto priemonės keleivių skyriaus viduje ties dešines pusės šoniniu stiklu. 
•	rodomas maršruto numeris ir maršruto kryptis.
• švieslentės matmenys (P x A) – ne mažiau kaip: 900 x 200 mm. Matmenys parenkami pagal maksimaliai leidžiamus autobuso konstrukcijos parametrus.  
29.1.3. Galinė švieslentė:
•	montuojama galinėje transporto priemonės dalyje viduje;
•	rodomas maršruto numeris.
• švieslentės matmenys (P x A) – ne mažiau kaip: 300 x 250 mm.
29.1.4. Vidinė švieslentė:
•	montuojama autobuso salone
•	pagal esamą poziciją rodomi esamos ir kitos stotelės pavadinimai. (P x A) – ne mažiau kaip 600 x 100 mm
29.2. Garsiakalbis. Ne mažiau kaip 1 garsiakalbis skirtas stotelių pranešimui autobusų viduje ir garsiakalbio išvestis ir į autobuso išorę.
29.3. Garsinio pranešimo sistema. Autobuse turi būti sumontuota garsinio pranešimo sistema, kuri automatiškai pagal autobuso padėtį, garsu praneša keleiviams apie stoteles. Pranešimo garso stipris reguliuojamas, įranga leidžia pasiekti 85 dB(A) garso stiprį
29.4. Paruošta papildomai elektroninei įrangai: autobuse turi būti paruošimas, t.y. pravesti atitinkami signaliniai ir el. maitinimo laidai borto kompiuteriui, fiskalinių bilietų spausdintuvui, maršrutizatoriui (skirtu duomenų perdavimui WiFi, 4G ryšiu, GPS pozicionavimo užtikrinimui), komposteriui. 
29.5. Paruošta GPS, WIFI, 4G antenai(-oms) ant stogo – t.y. paruošta vieta ir pravesti atitinkami laidai ateityje sumontuoti nurodytas antenas.
	

	30. 
	Techninė dokumentacija
	Tiekėjas, kartu su transporto priemone privalo pateikti:
30.1. transporto priemonės registracijos pažymėjimą (įregistruotą VĮ „Regitra“);
30.2. transporto priemonės techninės priežiūros ir smulkaus remonto technologijų vadovą (1 egz.), kuriuo vadovaujantis galima būtų transporto priemonės smulkios techninės priežiūros darbus;
30.3. Kiekviena transporto priemonė turi būti aprūpinta transporto priemonės eksploatacijos instrukcija vairuotojui lietuvių kalba.
30.4. autobuso agregatų ir programų diagnostikai skirtą kompiuterį su jungtimi ir programine įranga.  
	

	31. 
	Garantija ir techninis aptarnavimas
	31.1. Garantinis laikotarpis:
31.1.1. garantinis laikotarpis skaičiuojamas nuo transporto priemonės perdavimo – priėmimo akto pasirašymo dienos;
31.1.2. garantija, visai transporto priemonei, įskaitant elektroninę įrangą ne mažiau kaip 24 mėnesių. Garantija netaikoma greitai nusidėvinčioms dalims taip pat garantija netaikoma kai kurių komplektuojamų dalių normaliam nusidėvėjimui/senėjimui.
31.1.3. traukos akumuliatoriams turi būti taikoma ne trumpesnė kaip 60 mėn. garantija su 400 000 km ridos apribojimu, garantija užtikrina, kad akumuliatorių talpumas sumažės ne daugiau kaip 30 % per nurodytą laikotarpį 
31.1.4. Garantija kėbului (rėmai, suvirinimo siūlės, ratų arkos, sėdynių rėmas, turėklai ir kt.) nuo kiauryminių prarūdijimų, įtrūkimų ar deformacijų – ne mažiau kaip 5 metų garantija;
31.2. Tiekėjas privalo užtikrinti transporto priemonės gamintojo numatytą aptarnavimą ir priežiūrą.
31.3. Techninių aptarnavimų intervalas kaip numatyta transporto priemonės gamintojo. Pasirašant pirkimo sutartį pateikiamas dokumentas, nurodantis aptarnavimų periodiškumą.
31.4. Tiekėjas privalo atlikti transporto priemonių privalomąją techninę priežiūrą ir einamuosius remontus pagal nustatytą transporto priemonės gamintojo grafiką ir suteikti su transporto priemonių privalomąja technine priežiūra ir remontu susijusias paslaugas ne vėliau nei per 5 darbo dienas po transporto priemonės pristatymo į autoservisą dienos. 
31.5. Tiekėjas įsipareigoja garantiniu laikotarpiu pašalinti atsiradusius gedimus (defektus) ne ilgiau nei per 3 darbo dienas nuo užsakymo pateikimo dienos ir pristatymo į tiekėjo servisą. Serviso įmonė turi būti Lietuvoje. 
31.6. Šalių sutarimu agregatų (baterijų blokai; variklis ašys; vairo sistema) remonto ir (ar) pakeitimo terminas gali būti pratęstas protingu terminu, kurį Tiekėjas privalo pagrįsti, iki 20 darbo dienų po transporto priemonės pristatymo į autoservisą dienos.
31.7. Garantiniu laikotarpiu įvykus gedimui, kuris gali būti pašalintas ne autoservise. Tiekėjas suderinus su gamintoju ar oficialiu gamintojo atstovu savo jėgomis ir sąskaita gali organizuoti ir atlikti gedimo pašalinimą kitoje nei autoservisas vietoje.
31.8. Atliekant transporto priemonių privalomąją techninę priežiūrą ir remontą, ir teikiant kitas su transporto priemonių privalomąja technine priežiūra ir remontu susijusias paslaugas, autobusų pristatymą į autoservisą bet kuriuo atveju organizuoja tiekėjas. 
31.9. Privalomoji techninė priežiūra yra kompleksas autoserviso darbų (dalių, techninių skysčių ir medžiagų keitimas, sistemų patikra ir jų reguliavimo darbai), kurie yra atliekami pagal transporto priemonės gamintojo nustatytus intervalus ir kuriais siekiama palaikyti transporto priemonės gamintojo nustatytą tinkamą transporto priemonės techninę būklę.
31.10. Garantija netaikoma transporto priemonės avarijos metu sugadintoms detalėms, stiklams ir agregatams. 
31.11. Garantija netaikoma, jei gedimai atsirado dėl užsakovo kaltės ar neatsakingo eksploatavimo, piktnaudžiavimo ar nerūpestingumo, prieštaraujančių transporto priemonės gamintojo nustatytoms eksploatavimo taisyklėms.
31.12. Siūlomų transporto priemonių detalės, sudedamosios dalys ir agregatai turi būti tiekiami ne mažiau kaip 10 metų nuo autobuso įsigijimo datos.
	

	32. 
	Mokymai
	32.1. Pristačius transporto priemonę, ne vėliau nei per 10 darbo dienų Tiekėjas pagal savo sudarytą programą privalo savo sąskaita apmokyti Užsakovo patalpose Užsakovo nurodytus asmenis:
32.1.1. ne mažiau kaip 4 (keturis) autobusų vairuotojų darbui su elektriniu autobusu;
32.1.2. ne mažiau kaip 1 (vieną) meistrą ir 2 (du) techninio personalo darbuotojus elektrinio autobuso techninei priežiūrai. 
32.2. Mokymų datos ir grafikai turi būti suderinti su Užsakovu. 
32.3. Mokymai vykdomi lietuvių kalba.
	



Pastaba: * Grafoje „Tikslūs siūlomos prekės duomenys“, vadovaujantis Viešųjų pirkimų tarnybos išaiškinimu[footnoteRef:1], turi būti nurodytos tikslūs ir konkretūs siūlomos prekės duomenys, nepaliekant lentelėje pateiktų dydžių reikšmių tolerancijų ir tokių reikšmių, kaip „lygiavertė“, „atitinka“, „ne daugiau“, „ne mažiau”, „±” ir pan.  [1:  Kaip sėkmingai dalyvauti viešuosiuose pirkimuose - Viešųjų pirkimų tarnyba (lrv.lt)] 

1. Jeigu apibūdinant pirkimo objektą techninėje specifikacijoje ar kitose pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, sertifikatai, standartai, protokolai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
2. Siūlomos prekės techninės charakteristikos turi būti ne blogesnės nei reikalaujamos techninėje specifikacijoje, t.y. siūloma prekė savo savybėmis turi būti lygiavertė techninėje specifikacijoje reikalaujamai arba geresnių techninių parametrų.
3. Kartu su pasiūlymu pateikti prekių atitiktį techniniams parametrams įrodančius dokumentus:
1. siūlomos transporto priemonės išmatavimų brėžiniai su pagrindiniais matmenimis (ilgis, plotis, aukštis) ir siūloma interjero schema;
2. siūlomos transporto priemonės konstrukcijos aprašymas (arba) nuoroda internete su pagrindinėmis charakteristikomis, schemomis ir brėžiniais;
3. siūlomos transporto priemonės gamintojo ir (arba) autorizuoto serviso parengtas (kaip numatyta transporto priemonės gamintojo) siūlomos transporto priemonės techninio (garantinio) aptarnavimo ir priežiūros darbų periodiškumo dokumentas
4. siūlomos transporto priemonės gamintojo ir (arba) autorizuoto serviso parengtas (kaip numatyta transporto priemonės gamintojo) techninio (garantinio) aptarnavimo ir priežiūros darbų operacijų laiko normų dokumentas
5. siūlomos transporto priemonės gamintojo ir (arba) autorizuoto serviso parengtas (kaip numatyta transporto priemonės gamintojo) techninės (garantinės) priežiūros ir aptarnavimo darbams reikiamų medžiagų ir dalių kiekių dokumentas;
6. siūlomos transporto priemonės gamintojo ir (arba) autorizuoto serviso parengtas eksploatavimo, techninės priežiūros ir remonto technologijų dokumentas (vadovas), kuriais vadovaujantis galima būtų kvalifikuotai (tinkamai) atlikti autobuso techninės priežiūros ir remonto darbus, nurodant techninės priežiūros bei remonto technologijas, diagramas, schemas, dalių jungimo brėžinius, matmenis, tolerancijos ribas, slėgio dydžius ir kt. reikalingą informaciją. Tiekėjas dokumentą pateikia lietuvių, anglų arba rusų kalbomis spausdintus ir/arba elektroninėje laikmenoje ir/arba pateikia internete pasiekiamas nuorodas
7. Turi būti pateikta autobuso eksploatavimo ir techninės priežiūros instrukcija vairuotojui (lietuvių arba anglų kalbomis) elektronine ir popierine formomis

